सरपंच ने प्रभारी मंत्री को सौंपा ज्ञापन
भीनमाल|दांतीवास सरपंचचैनराज चौधरी ने प्रभारी मंत्री गजेंद्रसिंह खींवसर को ज्ञापन सौंपकर सागी नदी की पाल पर पिचिंग कार्य करवाने बीपीएल एवं एससी-एसटी परिवारों को बिजली कनेक्शन दिलवाने की मांग की है। ज्ञापन में बताया कि गत पांच माह पूर्व अतिवृष्टि से सागी नदी का पानी कई गांवों में घुस गया था, जिससे काफी नुकसान हुआ ऐसे में यदि सागी नदी की पाल पर पत्थरों से पिचिंग की जाए तो भविष्य में अतिवृष्टि की स्थिति में संभावित नुकसान से बचा जा सकता है।
ज्ञापन में बताया कि बीपीएल एससी-एसटी परिवारों को बिजली कनेक्शन के लिए सर्वे के बावजूद अभी तक कनेक्शन से नहीं जोड़ा जा रहा है। उन्होंने एससी-एसटी एवं बीपीएल परिवारों को बिजली सेवा से जोड़ने की मांग की।
hin_Deva hin_Deva hin_Deva